CELEX: 62016TN0874
Language: fi
Date: 2016-12-09 00:00:00
Title: Asia T-874/16: Kanne 9.12.2016 – RA v. tilintarkastustuomioistuin

13.2.2017   
            
            
               FI
            
            
               Euroopan unionin virallinen lehti
            
            
               C 46/22
            
         Kanne 9.12.2016 – RA v. tilintarkastustuomioistuin
   (Asia T-874/16)
   (2017/C 046/25)
   Oikeudenkäyntikieli: ranska
   
      Asianosaiset
   
   
      Kantaja: RA (Luxemburg, Luxemburg) (edustajat: asianajajat S. Orlandi ja T. Martin)
   
      Vastaaja: Euroopan unionin tilintarkastustuomioistuin
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 4.3.2016 tehdyn päätöksen olla ylentämättä kantajaa palkkaluokkaan AD11 ja
            
         
               —
            
            
               velvoittaa tilintarkastustuomioistuimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kolmeen kanneperusteeseen.
   
               1.
            
            
               Ensimmäinen kanneperuste, jossa kantaja esittää lainvastaisuusväitteen, joka koskee Euroopan unionin tilintarkastustuomioistuimessa voimassa olevaa ylennysjärjestelmää, joka on pantu täytäntöön ylennyksistä tehdyllä päätöksellä 53-2014, siltä osin kuin kyseinen järjestelmä vaikuttaa nimittävän viranomaisen kykyyn havaita järjestelmällisesti virkamiesten arviointitavassa olevat erot, sellaisena kuin toimielinten eri arvioijat tekevät näitä arviointeja oman subjektiivisen näkemyksensä mukaan.
            
         
               2.
            
            
               Toinen kanneperuste, joka perustuu siihen, että 4.3.2016 tehdyssä päätöksessä olla ylentämättä kantajaa palkkaluokkaan AD11 rikotaan Euroopan unionin virkamiehiin sovellettavien henkilöstösääntöjen 45 artiklaa, koska nimittävä viranomainen ei ole vertaillut hänen ansioitaan yhdenvertaiselta ja objektiiviselta perustalta ja keskenään verrattavissa olevia tietolähteitä ja tietoja käyttäen.
            
         
               3.
            
            
               Kolmas kanneperuste, joka perustuu siihen, että valituksen hylkäävässä vastauksessa esitetyt perustelut tuovat esiin sen, että riidanalaisessa päätöksessä on tehty useita ilmeisiä arviointivirheitä.